ОБЯВЛЕНИЕ
ПО РЕДА НА ЧЛ.26 АЛ.2 ОТ ЗАКОНА НА НОРМАТИВНИТЕ АКТОВЕ

ПРОЕКТ ЗА ПРИЕМАНЕ НА   
Н А Р Е Д Б А 
ЗА ВОДЕНЕ НА РЕГИСТЪР НА ОБЩИНСКИТЕ ДЕТСКИ ГРАДИНИ

МОТИВИ:

1. Причини, налагащи приемането на подзаконовия нормативен акт:
Настоящата Наредба се приема на основание чл.346 от Закона за предучилищното и училищното образование (ЗПУО).
1. Цели, които се поставят:
· Точна и ясна регламентация на принципите за водене на регистър на общинските детски градини на територията на  Община Летница;
· Законосъобразност
· Целесъобразност
· Систематизиране на информация за общинските детски градини
· Достъпност и публичност на информацията за общинските детски градини
1. Финансови и други средства, необходими за прилагането на новата уредба:
Проекта за приемане на Наредба за  водене на регистър на общинските детски градини
на територията на Община Летница не предвижда изразходването на финансови средства при прилагането и от страна на Община Летница. При необходимост от финансиране за изпълнение на Наредбата, средствата ще бъдат осигурени от общински/държавен бюджет или от външни източници. 
1. Очаквани резултати от прилагането, включително финансови, ако има такива:
Точна и ясна регламентация на принципите за водене на регистър на общинските детски градини на територията на Община Летница.
Анализ за съответствие с правото на Европейския съюз:
[bookmark: _GoBack]Настоящият проект на Наредба за водене на регистър на общинските детски градини е подзаконов нормативен акт, предвиден за приемане, въз основа на чл. 346 от Закона за предучилищното и училищното образование, предвид което съответствието му с правото на Европейския съюз е предопределено от същия Закон, както и от съответствието на съотносимите нормативните актове от по-висока степен в Република България с правото на Европейския съюз.

Във връзка с чл.26, ал.2 от Закона за нормативните актове, отразяващ задължението за публикуване на проекта за изменение/допълнение на нормативен акт с цел информираност на населението и прозрачност в действията на институциите, в 30-дневен срок – от 22.02.2017 г. до 24.03.2017 г. включително, от публикуване на настоящото на интернет страница на Община Летница, се приемат предложения и становища относно така изготвения проект на НАРЕДБА ЗА ВОДЕНЕ НА РЕГИСТЪР НА ОБЩИНСКИТЕ ДЕТСКИ ГРАДИНИ. 

Предложения и становища по проекта могат да бъдат подавани в деловодството на Община Летница в писмен вид, по пощата, на адрес: гр. Летница, бул.”България” № 19 - Център за услуги и информация, както и на имейл адрес: letnitsa@mail.bg



ПРОЕКТ!



НАРЕДБА
 ЗА ВОДЕНЕ НА РЕГИСТЪР НА ОБЩИНСКИТЕ ДЕТСКИ ГРАДИНИ

Раздел I Общи разпоредби

Чл.1. (1) С тази наредба се определят обстоятелствата, които подлежат на вписване в Регистъра на общинските детски градини (наричан по – нататък“регистъра“), както и редът за вписване и воденето му.
(2) На регистрация по реда на наредбата подлежат на вписване в регистъра, общинските детски градини в община Летница.
(3) Регистърът е публичен и се поддържа от Община Летница.
Чл. 2. (1) Действията по вписване и водене на регистъра се извършват от длъжностно лице, определено със заповед на кмета на Община Летница.
(2) Лицето по ал. 1 вписва и контролира данните, предоставени от общинските детски градини. 
(3) Длъжностното лице вписва в регистъра входящия номер на заявленията за регистрация по реда на тяхното подаване. 
(4) В хартиения носител на регистъра не се допускат изтривания и зачертавания. Техническите грешки, допуснати при вписването, се поправят от длъжностното лице със забележка.
(5) Регистърът и заявлението за вписване с прилежащите му документи се съхраняват от длъжностното лице по ал. 1. 

Раздел II Обстоятелства подлежащи на вписване

Чл.3 (1) Регистърът на общинските детски градини се води по образец, съгласно приложение № 1 към наредбата.
(2) В регистъра не се въвеждат данни, които представляват класифицирана информация.
Чл.4. Подлежащи на вписване в регистъра са следните обстоятелства:
1. Наименование, адрес на управление и на ползваните от детската градина сгради;
2. код по БУЛСТАТ;
3. юридически статут;
4. основание за откриване;
5. данни за преобразуване/промяна; 
6. форма на собственост; 
7.ръководство на детската градина (позиция, имена); 
8. адрес, телефон, електронен адрес и адрес в интернет; 
9. основание за заличаване на регистрацията. 

Раздел III Ред за водене на регистъра

Чл.5. (1) Регистърът се поддържа като електронна база данни за подлежащите на вписване обстоятелства, както и на хартиен носител. 
(2) Компютърната база данни се поддържа по начин, който гарантира целостта и защитата на информацията в системата срещу разрушение, неправомерното изменение и контролирания достъп за вписвания и преглеждане

Чл. 6. За вписване в регистъра директорът на детската градина подава в Община Летница заявление с приложени копия на документите, доказващи обстоятелствата, подлежащи на вписване съгл. чл. 4
Чл. 7. (1) Последващите вписвания на нови обстоятелства се извършват без да се засяга информацията, съдържаща се в предходните вписвания. 
(2) Всяко ново вписване на обстоятелство от даден тип отменя предишно вписано обстоятелство от същия тип. След извършване на вписването актуалното състояние на съответния информационен обект се представя с новото вписване.
(3) В регистъра се поддържа и съхранява информация за настъпилите промени във вписаните обстоятелства.
Чл. 8.(1) Достъпът до регистъра е публичен и се реализира по начин, който гарантира сигурността на съхранение на данните в него.
(2) Достъпът до информацията в регистъра се осигурява чрез страницата на Община Летница в интернет .
Чл. 9.В регистъра не се допускат поправки. При поправка на технически грешки, допуснати при вписването, длъжностното лице прави забележка и се подписва.

ПРЕХОДНИ И ЗАКЛЮЧИТЕЛНИ РАЗПОРЕДБИ
 
§ 1. Наредбата се приема на основание чл. 346 от Закона за предучилищното и училищното образование (ЗПУО).
§ 2. За неуредени в настоящата Наредба въпроси се прилагат реда и правилата на Закона за предучилищното и училищното образование и действащото законодателство на Република България.
§ 3.  Настоящата наредба е приета с Решение № …. от ………. г., Протокол № …… на Общински съвет – Летница и влиза в сила три дни след датата на публикуването и на сайта на община Летница.


